มีอาการจุกแน่นหน้าอกค่ะ หายใจไม่ค่อยอิ่ม แต่พออาเจียนก็จะหายใจสะดวกขึ้น มีมึนหัวบ้างแต่ไม่มากค่ะ บางครั้งก็จะไม่มึน จะเป็นตอนเย็นหรือดึกๆค่ะอาการนี้ แล้วก็จะเป็นหลังทานข้าวประมาน2-3ชั่วโมง หรือว่าเป็นอาการข้างเคียงของการเป็นประจำเดือนคะ ระแวงด้วยค่ะช่วงนี้กลัวจะเป็นโควิดด้วยค่ะ
สวัสดีค่ะ อาการจุกแน่นที่หน้าอก หายใจไม่ค่อยอิ่ม อาเจียน อาจจะมีสาเหตุมาจาก กรดไหลย้อน โดยจะมีอาการแสบร้อนกลางอก คลื่นไส้ อาเจียนร่วมด้วยได้ สัมพันธ์กับมื้ออาหารได้ดังกล่าวมา สาเหตุอื่นๆเช่น จุกแน่นจากกระเพาะอาหารอักเสบ อาจทำให้มีอาการจุกแน่นลิ้นปี่ร้าวมาถึงอกได้ หรือเป็นโรคเกี่ยวกับทางเดินหายใจเช่นปอดอักเสบหรือติดเชื้อ มีภาวะหลอดลมตีบ แต่มักจะไม่ได้ทำให้คลื่นไส้ในเบื้องต้นควรรับประทานอาหารให้ตรงเวลา ไม่กินแล้วนอนทันที อยู่ในที่อากาศถ่ายเทได้ดี งดการทำงานหนักๆไปก่อน รับประทานยาแก้คลื่นไส้เพื่อบรรเทาอาการได้และถ้ายังมีอาการเป็นมากขึ้นเรื่อยๆ ปรับพฤติกรรมดังกล่าวไปแล้วไม่ดีขึ้น คลื่นไส้ อาเจียนเยอะตลอด หรือหายใจหอบเหนื่อยมาก ควรรีบไปพบแพทย์